Hammarforsen oppsto i 1796 da Indalsälven fikk endret løp under vårflommen og tømte den store Ragundasjön i det som regnes som en av Sveriges største naturkatastrofer. Katastrofen hadde dog sin årsak i menneskelig aktivitet ved bygging av en kanal for å lette fløting og bedre laksefikset. Med den varme sommeren 1796 økte vanntrykket enormt i Ragundasjön inntil den brøt løs gjennom dalen. «Här ser riktigt ut som om den onde farit fram med en snöplog», beskrev lensmannen i Ragunda, Haqvin Frisk, den ødeleggelsen han så etter katastrofen. Döda fallet er en tørrlagt foss som oppsto da elva skiftet løp i 1796, og er i dag en av kommunens største turistattraksjoner.